|  |  |
| --- | --- |
| **http://share.uoa.gr/public/Documents/new-logo-2018/cyan-left-greek-1.jpg** |  |

**ΤΜΗΜΑ ΘΕΑΤΡΙΚΩΝ ΣΠΟΥΔΩΝ**-

**ΓΡΑΜΜΑΤΕΙΑ ΔΙΔΑΚΤΟΡΙΚΩΝ ΣΠΟΥΔΩΝ**

Οδηγίες για τους Υποψήφιους Διδάκτορες του Τμήματος Θεατρικών Σπουδών

* **Εγγραφή στις ηλεκτρονικές υπηρεσίες**

Είσοδος στο: [**http://webadm.uoa.gr**](http://webadm.uoa.gr)Επιλογή: **«Αίτηση νέου λογαριασμού»** κατηγορία **«Υποψήφιοι Διδάκτορες». Προσοχή**: Όσοι είχαν κωδικούς στο ΚΛΕΙΔΙ ως *μεταπτυχιακοί φοιτητές/τριες* του Τμήματος Θεατρικών Σπουδώνθα κάνουν αίτηση **μεταβολής στοιχείων** και **όχι** νέα αίτηση. Για περαιτέρω διευκρινίσεις καλείτε στο **210 727 5600** την υπηρεσία «Κ.ΛΕΙ.ΔΙ» ή στείλτε e-mail στο: **helpdesk@noc.uoa.gr.**

Η καταχώρηση των στοιχείων γίνεται με ελληνικούς και λατινικούς χαρακτήρες. Ως ημερομηνία εγγραφής υπολογίζεται η ημερομηνία της Συνέλευσης του Τμήματος **00/00/2024**. Οι Υ.Δ. καταχωρίζονται πλέον στο σύστημα Unitron και ο αριθμός μητρώου τους αποτελείται από 13 ψηφία. Ο αριθμός αυτός θα μπορεί να αποδοθεί μετά την καταχώρησή τους στο Unitron.

Η αίτηση που εμφανίζεται εκτυπώνεται και αποστέλλεται ηλεκτρονικά στη Γραμματεία για υπογραφή και σφραγίδα. Στη συνέχεια, αποστέλλεται στον/στην Υ.Δ. και εκείνος/η την προωθεί ηλεκτρονικά στην υπηρεσία Κ.ΛΕΙ.ΔΙ. Δεν χρειάζεται υπογραφή από τον επόπτη ούτε συνοδεύεται από πιστοποιητικό σπουδών. Μετά την έγκριση της αίτησης ο/η Υ.Δ. εισέρχεται εκ νέου στο σύστημα για την **«ενεργοποίηση του λογαριασμού με ΡΙΝ»** χρησιμοποιώντας τους κωδικούς που είχαν δοθεί από στο σύστημα.[[1]](#footnote-1)

Η καταχώρηση στην υπηρεσία «Κ.ΛΕΙ.ΔΙ» είναι **υποχρεωτική** γιατί χωρίς αυτή δεν θα είναι εφικτή η ανάρτηση της διδακτορικής διατριβής στη βάση «ΠΕΡΓΑΜΟΣ». Με την εγγραφή στην ηλεκτρονική υπηρεσία ο Υ.Δ. αποκτά πανεπιστημιακό e-mail με το οποίο μπορεί να ζητήσει βεβαίωση εγγραφής από τη Γραμματεία σε περίπτωση που δεν μπορεί να τη λάβει αυτοπροσώπως. Η Γραμματεία δεν εξυπηρετεί e-mail από yahoo, gmail, hotmail κτλ. αλλά μόνο όσα αιτήματα έχουν σταλεί **από τον πανεπιστημιακό λογαριασμό.** Επίσης, σε κάθε επικοινωνία με τη Γραμματεία θα πρέπει να αναφέρεται ο **αριθμός μητρώου** **του/της Υ.Δ.**

* **Ακαδημαϊκή ταυτότητα**:

Οι Υ.Δ. αποκτούν ακαδημαϊκή ταυτότητα μέσω του ηλεκτρονικού συστήματος απόκτησης ακαδημαϊκής ταυτότητας: <https://academicid.minedu.gov.gr/>

Η ταυτότητα αυτή λειτουργεί ως *πάσο* και ως ταυτότητα. Η λήξη του *πάσο* δεν έχει **καμιά σχέση** με την ακαδημαϊκή ταυτότητα (και την ακαδημαϊκή ιδιότητα). Χρησιμοποιείται κανονικά από τον/την Υ.Δ. μέχρι την ημέρα που θα ολοκληρώσει τη διατριβή του/της και θα κάνει αίτηση ορκωμοσίας ή θα λάβει πιστοποιητικό επιτυχούς υποστήριξης της διδακτορικής διατριβής. Η ακαδημαϊκή ταυτότητα παραλαμβάνεται από κατάστημα Vodafone το οποίο επιλέγει ο/η Υ.Δ. Μετά την ολοκλήρωση της διατριβής η ακαδημαϊκή ταυτότητα επιστρέφεται στη Γραμματεία. Σε περίπτωση απώλειας προσκομίζεται υπεύθυνη δήλωση μέσω gov.gr.

* **Κάρτα σίτισης:**

Οι Υ.Δ. δικαιούνται δωρεάν σίτιση για χρονικό διάστημα το οποίο αποφασίζει η Πανεπιστημιακή Λέσχη του ΕΚΠΑ. Η αίτηση αποστέλλεται ηλεκτρονικά μέσω του e-protocol. Σχετικές οδηγίες θα βρείτε στο site της Λέσχης, στο πεδίο «Τμήμα Σίτισης Φοιτητών».

**Προσοχή!**

O/Η Υ.Δ. είναι υποχρεωμένος/η:

* Να ανανεώνει την εγγραφή του/της **κάθε Σεπτέμβρη** και
* Να υποβάλλει ετήσιο υπόμνημα στην τριμελή επιτροπή **κάθε ακαδημαϊκού έτους** σύμφωνα με τη νομοθεσία και τον Κανονισμό Διδακτορικών Σπουδών του Τμήματος

Για οποιαδήποτε απορία ή διευκρίνιση επικοινωνείτε με Γραμματεία του Τμήματος.

1. Αυτή η διαδικασία ισχύει για όσους κάνουν «αίτηση νέου λογαριασμού». [↑](#footnote-ref-1)